open-index/open-wikipedia-markdown huggingface dataset:
Sliver: The Best of the Box

**Sliver: The Best of the Box** הוא אלבום אוסף של להקת נירוונה, שיצא ב-2005 בחברת גפן רקורדס, הוא יצא לאור בנובמבר 2005.

האוסף כולל 19 רצועות מתוך מארז התקליטורים שיצא שנה לפני כן - "With the Lights Out", כמו כן 3 רצועות נוספות: הדמו "Spank Thru" מ-1985, מאת הלהקה האבטיפוסית של נירוונה "Fecal Matter" שחלק מחבריה הקימו את נירוונה, הקלטת אולפן של השיר "Sappy" מ-1990, והקלטת דמו ב-בומבוקס של השיר "Come as You Are" מ-1991.

לאחר שיצא דורג האלבום במקום ה-21 במצעד הבילבורד 200, וב-2016 דווח כי האלבום מכר 376 אלף עותקים בארצות הברית בלבד.

## עטיפת האלבום
על פי המגזין "רולינג סטון", שם האלבום ועטיפתו נבחרו על ידי בתם של קורט קוביין (סולן להקת נירוונה שהתאבד ב-1994) וקורטני לאב, פרנסיס בין קוביין. בעטיפה קופסת קרטון ובה קלטות ישנות של הקלטות הלהקה שנשפכות ממנה על הרצפה, כולל דמויים של להקת האבטיפוס הראשונית שהייתה קיימת לפני נירוונה, "Fecal Matter".

## רשימת השירים

## נתוני מכירות

## קישורים חיצוניים

## הערות שוליים

קטגוריה:אלבומי 2005
קטגוריה:נירוונה
קטגוריה:אלבומי רוק אלטרנטיבי
קטגוריה:אלבומי זהב באוסטרליה
קטגוריה:אלבומי חברת גפן רקורדס
Rabb.it

**Rabb.it** היה שירות אמריקאי להזרמת וידאו ואפליקציה סלולרית שאפשר למספר אנשים לגלוש מרחוק ולצפות באותו תוכן בזמן אמת.

## היסטוריה
לאחר הקמת האתר בשנת 2013, שהציע פונקציונליות מוגבלת בלבד, החברה עיצבה אותו מחדש כאפליקציית אינטרנט בקיץ 2014. האתר צבר פופולריות והגיע ל-400,000 משתמשים עד סוף שנה זו עם כ-3.6 מיליון משתמשים פעילים בחודש. לחברה היו 30 עובדים ברחבי העולם החל ממאי 2019.

ביולי 2019 הודיע מנכ"ל Rabb.it אמנדה ריצ'רדסון כי האתר יפסיק בקרוב את פעילותו; ניסיון מימון באמצעות קרן הון סיכון נכשל במאי של אותה שנה, וריצ'רדסון נאלצה לפטר את הצוות ולסגור את האתר. למרות ההודעות על כך שכל אנשי הצוות יפוטרו, האתר נותר פונקציונלי למחצה עד 31 ביולי 2019, אז הושבתו השרתים.

## טכנולוגיה
כל מארח יכול ליצור חדר, להזמין אחרים אליו (או לחלופין, להגדיר אותו לציבור כך שהחדר יופיע בדף הבית של האתר כדי שכל אחד יוכל להצטרף אליו), ולשתף תוכן באמצעות מכונה וירטואלית המכונה "Rabbitcast", או באמצעות תוסף בדפדפן גוגל כרום. כל התוכן שהמארח פתח הוצג בפני שאר המשתמשים בחדר יחד עם ווידאו.

Rabbitcast היה דפדפן פיירפוקס משותף שכל מי שנמצא בחדר הצפייה שיוצר מארח יכל לצפות ולשלוט בו. לדפדפן האינטרנט המובנה הותקן מראש חוסם פרסומות.

## הערות שוליים

קטגוריה:אתרי אינטרנט אמריקאיים
פרדלקינו

**פרדלקינו** (ברוסית: **Переделкино**) הוא יישוב דאצ'ות שאין לו מעמד של יישוב. פרדלקינו ממוקם במחוז האדמיניסטרטיבי מוסקבה החדשה.

בשנת 1933 נוצר בפרדלקינו יישוב סופרים, בו חיו בתקופות שונות בוריס פסטרנק, קורניי צ'וקובסקי, קונסטנטין פאוסטובסקי, צ'ינגיז אייטמטוב, איסאק באבל, לב קמנייב, איליה ארנבורג, אלכסנדר פדייב, יבגני יבטושנקו, אנדריי ווזנסנסקי, בולאט אוקוג'אבה, בלה אחמדולינה ואחרים. בשנת 1988 קיבל היישוב מעמד של שמורה היסטורית ותרבותית.

תושבים מפורסמים כוללים את: ולדימיר סולוביוב, יורי אנטונוב, זוראב צרתלי, ולנטין יודשקין ואחרים.

## גלריה

קובץ:Rez Patriarh Peredelkino1.jpg|מעון פטריארך של מוסקבה בפרדלקינו
קובץ:Domo de Verkisto en Peredelkino.jpg|בית היצירתיות של סופרים
קובץ:By pinnoke peredelkino dom chykovskogo-2.jpg|בית-מוזיאון של קורניי צ'וקובסקי
קובץ:Дом-музей Зураба Церетели в Переделкине.jpg|בית-מוזיאון של זוראב צרתלי
קובץ:Переделкино-сюжеты. 2011 г..jpg|מראות פרדלקינו, 2011


## ראו גם
* בית העלמין פרדלקינו

## קישורים חיצוניים

*

## הערות שוליים

קטגוריה:מוסקבה: גאוגרפיה
קטגוריה:יישובים שהוקמו ב-1933
קיקאון

**קיקאון** (ביוונית: **κυκεών**) הוא משקה שמתואר במקורות יווניים עתיקים, שרכיביו העיקריים הם יין וקמח שעורה. המשקה עשוי לכלול בנוסף גם דבש, גבינת עיזים או רכיבים נוספים.

## בספרות
הכנת הקיקאון מתוארת בשירת הומרוס, גם באודיסיאה וגם באיליאדה. באיליאדה, הקמדה מכינה את המשקה לנסטור ולמכאון לאחר שמכאון נפצע בקרב:
:"...עִם-בָּצָל לְתַבֵּל הַמַּשְׁקֶה הַמְעֹרָב
:נָתְנָה גַם דְּבַשׁ כֻּלּוֹ כָתֹם אַף קֶמַח מִשְּׂעוֹרֵי הַקֹּדֶשׁ [...]
:בְּסֵפֶל זֶה עִרְבְּבָה הַמַּשְׁקֶה הָאִשָּׁה הַנָּאָה כְבַת-אֵלִים,
:לָקְחָה יֵין-פְּרַמְנָה, וְשָׁחֲקָה עָלָיו גְּבִינָה שֶׁל-עִזִּים.
:שָׁחֹק בְּמִגְרֶרֶת נְחֹשֶׁת וְזָרֹה מִקֶּמַח שְׂעוֹרִים,
:כִּלְּתָה אֶת-מְלֶאכֶת הַמַּשְׁקֶה וַתִּקְרָא לַגְּבָרִים כִּי יִשְׁתוּ."

באודיסיאה, המכשפה קירקה מכינה את המשקה במטרה לסמם את אנשיו של אודיסאוס ולגרום להם לשכוח את יעד המסע שלהם:
:"בָּלְלָה לָמוֹ הַגְּבִינָה, הַדְּבַשׁ הַכָּתֹם וְהַסֹּלֶת
:וְיַיִן, יֵין פְּרַמְנִיָּה, וּמָסְכָה בְּאוֹתוֹ הַמַּשְׁקֶה וַתָּשֶׂם
:יְרקוֹת מַזִּיקִים, לְמַעַן יִשְׁכְּחוּ אֶרֶץ מוֹלַדְתָּם."

במחזה "השלום" של אריסטופאנס, האל הרמס ממליץ לגיבורים על שתיית קיקאון כדי להקל על העיכול לאחר שאכלו יותר מדי אגוזים ופירות יבשים.

## שימוש לפולחן דתי
במסגרת פולחן המיסטריות של אלאוסיס, המשתתפים היו נוהגים לשתות קיקאון לאחר צום. משוער כי לשתיית הקיקאון במסגרת הפולחן הייתה השפעה פסיכואקטיבית, שייתכן שנגרמה מפטריית ארגוט שהייתה מצויה באופן טבעי בשעורה.

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:המטבח היווני
קטגוריה:יוון העתיקה: תרבות
ג'ו קול (שחקן)

**ג'וזף מייקל קול** (באנגלית: **Joseph Michael Cole**; נולד ב-28 בנובמבר 1988) הוא שחקן אנגלי, אשר מוכר בעיקר בשל תפקידו בתור ג'ון שלבי בסדרה "כנופיית ברמינגהאם" ובזכות הופעתו בתור שון וואלאס בסדרה "כנופיות לונדון". 

## ביוגרפיה
קול נולד בקנזינגטון, לונדון. הוא הבכור מבין חמישה בנים. אחיו פין קול גם הוא שחקן וכיכב לצידו בסדרה "כנופיית ברמינגהאם".

## קריירה
תפקידים בולטים שלו היו בתפקיד לוק בסדרה "סקינס", טומי בסרט "עבריין", ג'ון שלבי בסדרה "כנופיית ברמינגהאם", מרזין ובקווית' במותחן "הסוד שבעיניים", ריס בסרט האימה "חדר מנוחה", בילי מור בסרט "תפילה לפני עלות השחר", פרנק בפרק "Hang the DJ" באנתולוגיה "מראה שחורה", ושון וולאס בסדרה "כנופיות לונדון".

קול החל את קריירת המשחק שלו בתיאטרון הלאומי לנוער. תפקידיו הראשונים היו בתיאטרון וסט אנד, בסדרות הטלוויזיה "The Bill" ו"הולבי סיטי", ועל הבמה בתיאטרון בוש. קול כתב סדרה קומית עבור מאט לוקאס. בסדרת הדרמה "כנופיית ברמינגהאם" גילם קול את ג'ון שלבי. עוד שיחק בפרק בעונה הרביעית של הסדרה "מראה שחורה" של צ'ארלי ברוקר. על הופעתו זו היה מועמד לפרס באפט"א לטלוויזיה לשחקן הטוב ביותר.

בשנת 2017 כיכב קול בתפקיד בילי מור בסרט הדרמה "תפילה לפני עלות השחר"; תפקיד עליו זכה בפרס הקולנוע הבריטי העצמאי בקטגוריית השחקן הטוב ביותר.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:לונדון: אישים
קטגוריה:אנגלים שנולדו ב-1988
שלום למר

**שלום למר** (באנגלית: Shulem Lemmer; נולד בז' בחשוון תש"ן, 6 בנובמבר 1989), הידוע בשם הבמה "**Shulem**", הוא זמר וחזן חרדי-חסידי אמריקאי. החרדי מלידה הראשון שחתם על חוזה תקליטים עם חברת ההפקה הבינלאומית "יוניברסל מיוזיק גרופ".

## ביוגרפיה
למר נולד וגדל בבורו פארק, ברוקלין, בעיר ניו יורק. דור חמישי לילידי אמריקה, ממשפחה המשתייכת לחסידות בעלז. אחיו הגדול הוא הזמר והחזן יעקב למר. למר הוא הצעיר מבין שמונה ילדים.

למר למד בישיבת בעלז בבורו פארק, בישיבת בעלז בבני ברק ובישיבת מיר בירושלים. החל להופיע באירועים משפחתיים קטנים כשהיה בן 10.

לפני שהיה זמר במשרה מלאה היה למר מנהל שיווק בסטארט-אפ של חברת טכנולוגיה בוויליאמסבורג, ברוקלין.

### קריירה מוזיקלית
למר ניחן בקול טנור. הוא לא עבר הכשרה רשמית ופיתוח קול; חקר את נושא פיתוח הקול ברשת.

התחיל את הקריירה המוזיקלית במקהלת שירה ולאחר מכן יצא לקריירה עצמאית.

משמש כחזן במהלך החגים בקהילה "אהבת תורה", בית כנסת אורתודוקסי מודרני באנגלווד, ניו ג'רזי.

בשנת 2015 הוציא את אלבום הבכורה שלו - "שולם".

הוא היהודי החסידי הראשון שחתם עם חברת תקליטים גדולה, לאחר שחתם בקבוצת המוזיקה יוניברסל תחת חותמת של דקה גולד המוזיקה הקלאסית.

למר מתייעץ עם צוות רבנים יועצים; חוזהו קובע כי הוא יכול לסרב להופעה מכל סיבה שהיא.

באפריל 2019 שר למר את "אלוהים יברך את אמריקה" בסיטי פילד. הוא סייר בערים אמריקאיות וישראליות, ושר בלונדון, בקרקוב, בפרנקפורט ובציריך.

בנובמבר 2019 הוציא למר את האלבום השני שלו: The Perfect Dream, שהופק על ידי ג'ון כהן ומלווה בתזמורת הפילהרמונית המלכותית של לונדון. באלבום שירים באנגלית, בעברית וביידיש, כולל השיר הישראלי "ירושלים של זהב" ו"הביא אותו הביתה" מעלובי החיים. שירים אחרים הם "כשאתה מאמין" מתוך נסיך מצרים, "You'll Never Walk Alone" של רוג'רס והאמרשטיין ו"אבינו מלכנו" של מקס ינובסקי. רצועת הכותרת של האלבום, "החלום המושלם", היא שיר מקורי שנכתב עבור למר מאת דון בלאק.

ב-2019 זכה בפרס "כוכב יהודי אורתודוקסי" בטקס "Jew in the City - All Stars Awards" ..

בערב התרמה לארגון "איחוד הצלה" שנערך במיאמי בדצמבר 2022 ביצע בדואט עם זמר הטנור האיטלקי אנדראה בוצ'לי את שירו של בוצ'לי "Fall On Me".

למר השתתף מספר פעמים במופע האסק שמתקיים מדי שנה בארצות הברית ונחשב להופעה היוקרתית ביותר של המוזיקה החסידית בעולם.

בספטמבר 2024 הוציא גרסת כיסוי לשיר "October Rain", הגרסה המקורית לשיר "Hurricane", איתו ייצגה הזמרת עדן גולן את ישראל באירוויזיון 2024.

## דיסקוגרפיה
### אלבומים
* **[[שולם]]** (2017)
* **[[החלום המושלם]]** (2019)
* **[[קידוש השם (אלבום)|קידוש השם]]** (2023)

### השתתפות באלבומים
* **[[Journeys 5]]**, אייבי רוטנברג, 2022

### חיים אישיים
למר מתגורר בצפון ניו ג'רזי, לאחר שעבר לשם מברוקלין עם משפחתו בשנת 2017. נשוי ואב לשלושה.

## קישורים חיצוניים
* 
* 

## הערות שוליים

קטגוריה:זמרים חסידיים
קטגוריה:זמרים אמריקאים
קטגוריה:מלחינים חסידיים
קטגוריה:אמריקאים שנולדו ב-1989
The Videos (אלבום של ברנדי נורווד)

**The Videos** (בעברית: **הקליפים**) הוא אלבום הוידאו הראשון של הזמרת ברנדי נורווד, אשר יצא ב-14 בנובמבר 2000. האלבום כולל כמעט את כל הקליפים שהוציאה נורווד במהלך הקריירה שלה. האלבום תחילה יצא בפורמט VHS בארצות הברית אך לאחר מכן יצא מחדש בפורמט DVD בכל העולם (מלבד גרמניה) שם גרסת ה-DVD יצאה ב-2005.

## רשימת הקליפים
#"Baby"
#"Brokenhearted"
#"I Wanna Be Down"
#""
#"Sittin' Up in My Room"
#"Best Friend"
#"The Boy Is Mine"
#"Almost Doesn't Count"
#"Top of the World"
# "I Wanna Be Down"
#""

## קישורים חיצוניים

## הערות שוליים

קטגוריה:אלבומי ברנדי נורווד
קטגוריה:אלבומי וידאו באנגלית
קטגוריה:אלבומי חברת אטלנטיק רקורדס
אייל לפידות

אייל לפידות (נולד ב-1965, בערך) הוא איש עסקים ישראלי שכיהן כמנכ"ל הפניקס ושיכון ובינוי.

## ביוגרפיה
לפידות נולד בירושלים לאב שהיה בעל חנות נעליים ובגיל צעיר התייתם מאמו שנפטרה מסרטן. הוא גדל בשכונת גבעת מרדכי ולמד ברנה קסין. לפידות בעל תואר כלכלה וחשבונאות מהאוניברסיטה העברית בירושלים. בגיל 25 מונה ליועץ ל במשרד האוצר ולאחר 4 וחצי שנים מונה לסמנכ"ל כלל מנפיקים. בגיל 30 התמנה למשנה למנכ"ל בנק משכן. בהמשך מונה למנכ"ל ביטוח ישיר וב-2004 רשמה החברה את הרווח הגבוה בתולדותיה. יצחק תשובה מינה אותו למנכ"ל קבוצת דלק ישראל תמורת מניות החברה בגובה 80 מיליון שקל, בתקופתו שולש שווי החברה.

בשנת 2009 מונה למנכ"ל חברת הפניקס חברה לביטוח, תפקיד בו החזיק עד לשנת 2019 בה החליף אותו אייל בן סימון.
ביוני 2019 מונה למנכ"ל שיכון ובינוי, אך פוטר לאחר כשנה על ידי בעל השליטה נתי סיידוף.

לפידות מחזיק ב-5 אחוזים ממניות כלל ביטוח.
## חיים אישיים
לפידות גרוש ואב לארבעה שהתגוררו בקריית אונו. הוא בזוגיות עם יעל דניאלי, מנכ"לית התאחדות בתי המלון ומתגורר בסביון.

## קישורים חיצוניים
*
* 
## הערות שוליים

קטגוריה:אנשי עסקים ישראלים
קטגוריה:כלכלנים ישראלים
קטגוריה:בוגרי האוניברסיטה העברית בירושלים
קטגוריה:ירושלים: אישים
קטגוריה:קריית אונו: אישים
קטגוריה:סביון: אישים
קטגוריה:מנכ"לים ישראלים
הארי פן

[ממוזער|240px|כיכר השוק ב[בית לחם, 1908]]
**הארי פֶֿן** (באנגלית: **Harry Fenn**; 14 בספטמבר 1837, אנגליה – 22 באפריל 1911, ארצות הברית) היה צייר אמריקני, יליד אנגליה. בסוף המאה ה-19 נחשב למאייר הנופים הבולט ביותר בארצות הברית. נודע באיוריו מארץ ישראל.

## קורות חייו
פֶֿן נולד בריצ'מונד שליד לונדון . הוא החל את דרכו כשוליה במפעל הדפסי העץ של האחים דלזיאל  בלונדון ובתוך כך התמסר לרישום ולציור בצבע מים. ב-1857 נסע לארצות הברית, השתקע בעיר ניו יורק וקנה לו שֵׁם כמאייר וכתחריטן.

תרומתו הבולטת של הארי פֶֿן הייתה באיורים ובתחריטים בעץ ובמתכת שיצר, בצד חברו ג'ון דאגלס וודוורד, עבור האנתולוגיות המצוירות בהוצאת אַפְּלְטוֹן  בניו-יורק – "אמריקה הציורית"  (1870) ו"אירופה הציורית"  (1875–1879). בעקבות הצלחתם נקראו השניים לצייר ממראות ארץ ישראל, סוריה, סיני ומצרים עבור סדרת "ארץ ישראל הציורית" בעריכת צ'ארלס וילסון שראתה אור בשנים 1881–1884. בסדרות הללו הופיעו איוריהם של ציירים נוספים, אבל הארי פֶֿן היה התורם הפורה מכולם.

בתקופת עבודתו על האיורים של ארצות אירופה והלבנט (1873–1881) התגורר עם משפחתו באנגליה, ובשובו ב-1881 לארצות הברית היה פֶֿן צייר מבוקש מאוד. הוא הועסק באיור ספרים וכתבי עת וקיבל הזמנות לציורי נוף ברחבי העולם ובארצות הברית וכן לציורי מונומנטים אדריכליים ופרטים מעולם הצומח. פֶֿן המשיך לשאוב נושאים לציוריו מתוך הרשמים שספג בשני מסעותיו במזרח. הוא בחר ליצור את ציוריו בצבע מים, מדיום אמנותי פָּסִיד שנחשב כמתאים לציירים חובבים, שלא כציור השמן היוקרתי, והתמיד בהפקתם לתערוכות ולמכירה. בצד עיסוקיו כצייר חָבַר לאגודות ציירים והיה ממייסדי אגודת ציורי המים האמריקנית .

## לקריאה נוספת
* יהושע בן-אריה, **צייריה וציוריה של ארץ-ישראל במאה התשע-עשרה**, יד יצחק בן-צבי, 1992, עמ' 245–249

* Sue Rainey, *Creating a World on Paper: Harry Fenn's Career in Art*, UMass Amherst Press, 2013


## גלריה

Damascus Gate P6080085.JPG|ירושלים, שער שכם
Caesarea Philippi (Banias) MET ap1980.298.jpg|שרידי בניאס; אוסף מוזיאון המטרופוליטן לאמנות, ניו יורק
Harry Fenn. Gate of &#039;Akka. 1881-1884.jpg|עכו; 'שער היבשה'
Harry Fenn. Tiberias. 1881-1884.jpg|טבריה
Tombeau du prophète Jonas a El-Mechhed, L&#039;ancienne Gath-ha-Hepher.jpg|קבר יונה הנביא במשהד (גת חפר)
Cedar of Lebanon.png|ארז הלבנון
Jerusalem dome of rock 2 1880.jpg|"בור הרוחות" מתחת לכיפת הסלע
 
## קישורים חיצוניים

* 
* 

## הערות שוליים

קטגוריה:מאיירים אמריקאים
קטגוריה:ציירים אמריקאים
קטגוריה:ציירים בריטים
קטגוריה:מהגרים מבריטניה לארצות הברית
קטגוריה:אמריקאים שנולדו ב-1837
קטגוריה:אמריקאים שנפטרו ב-1911
גידי (שיר)

"**גידי**" הוא שיר שכתב דן תורן והלחינה וביצעה שרון ליפשיץ. השיר יצא לאור בשנת 1984.

## רקע
השיר יצא על ידי שרון ליפשיץ כסינגל שני שלה. הוא נכתב כחצי בדיחה על חבר ילדות שלה בשם גידי (גדעון יובל), שעזב את העיר והפסיק במפתיע לשמור איתה על קשר. הוא נכלל באלבום הבכורה של ליפשיץ, "קולנוע".

במצעד הפזמונים העברי השנתי של גלי צה"ל לשנת תשמ"ה (1985) דורג השיר במקום ה-28. במצעד של רשת ג' דורג השיר במקום ה-39.

## קישורים חיצוניים
* 
* 

## הערות שוליים

קטגוריה:שירי שרון ליפשיץ
קטגוריה:שירים בעברית
קטגוריה:סינגלים בהוצאת הד ארצי
Jagged Little Pill Acoustic

***Jagged Little Pill Acoustic*** הוא אלבום אקוסטי של הזמרת אלאניס מוריסט, אשר יצא ב-13 ביוני 2005 על ידי האחים וורנר. האלבום מכיל אוסף של גרסאות אקוסטיות לשירים מאלבומה המצליח ''Jagged Little Pill''. האלבום הופק על ידי גלן באלרד אשר ניסה לקחת את השירים לסגנון של הפופ אלטרנטיבי.

אלבום הגרסאות האקוסטיות יצא לרגל עשור מאז האלבום *Jagged Little Pill*.

## רקע
האלבום יצא לאור תחילה על ידי Maverick Records (חברת בת של האחים וורנר) בארצות הברית בלבד ורק ברשת בתי הקפה "סטארבקס" עד 26 ביולי 2005 בו היה ניתן לקנייה גם בשאר העולם. ההוצאה המוגבלת גרמה לסכסוך בין רשת החנויות HMV בקנדה לבין מאבריק רקורדס מכיוון שחלק גדול מהכנסתם מבוססת על אלבומיה של מוריסט.

מתוך האלבום יצא הסינגל "Hand in My Pocket" שהגיע למקום הראשון בקנדה. עטיפת האלבום נעשתה בהשראת העטיפה המקורית של האלבום כאשר גם בעטיפה המקורית פניה אל מוריסט היו מצולמים בצורה הזו פשוט היה שימוש בצבעים שונים.

## רשימת רצועות

## קישורים חיצוניים

## הערות שוליים

קטגוריה:אלבומי אלאניס מוריסט
קטגוריה:אלבומים באנגלית
קטגוריה:אלבומי חברת וורנר רקורדס
קטגוריה:אלבומי חברת מאבריק רקורדס
מצוקי קליסטו (אנטארקטיקה)

**מצוקי קליסטו** (באנגלית: **Callisto Cliffs**) הם שני מצוקים, המהווים את הקצה המזרחי של האי אלכסנדר, שבאנטארקטיקה.

המצוקים מהווים גם את הגדה הדרומית של קרחון ג'ופיטר.

גובה המצוקים - 550 מטרים מעל פני הים.

## היסטוריה
### מיפוי המצוק

המצוק מופה בהתבסס על תצלומי אוויר מסוג טרימטרוגון שצולמו על ידי משלחת החקר האנטארקטית רון, שנערכה בעונת המחקר (הקיץ האנטארקטי) 1947–1948, וכן בהתבסס על סקרים על הקרקע שנערכו על ידי סקר שטחי חסות איי פוקלנד בין השנים 1948–1950.

### מקור השם

שמו של המצוק ניתן לו על ידי הוועדה המייעצת לשמות אנטארקטיים של בריטניה.

שמו של המצוק ניתן לו בהתייחס לקרחון ג'ופיטר הסמוך (ג'ופיטר הוא שמו האנגלי של כוכב הלכת צדק), וכן בהתייחס לשמות אתרים רבים אחרים באזור הקרויים על שם גופים במערכת השמש.

המצוק נקרא על שמו של קליסטו, אחד הירחים של צדק.

## ראו גם
* מצוק ג'ורג'ן
* מצוקי טו סטפ
* מצוק ארס
* מצוקי קורנר
* מצוקי ברן
* מצוקי קנונבול

## לקריאה נוספת

• Sven Brysch, **[https://archiv.ub.uni-heidelberg.de/volltextserver/25582/1/Dissertation_Brysch.pdf Changes in climate and palaeoenvironment during the Late Jurassic–Early Cretaceous in southern South America and western Antarctica]**

## קישורים חיצוניים
* מצוקי קליסטו באתר הסקר הגאולוגי של ארצות הברית
* מצוקי קליסטו באתר הגאזט האנטארקטי של ממשלת אוסטרליה
* מצוקי קליסטו באתר הגאזט האנטארקטי המשווה SCAR של ממשלת אוסטרליה
* מצוקי קליסטו באתר mindat

## הערות שוליים

קליסטו
אשר יעקב וסטהיים

הרב **אשר יעקב וסטהיים** (**וועסטהיים**. באנגלית: **Osher Westheim** ה'תש"ט, 1948 - ט' בניסן ה'תש"ף, 3 באפריל 2020) היה רב בריטי, דיין בבית הדין במנצ'סטר, ראש ישיבת "עזרת תורה" בעיר וראש גוף הכשרות "בד"ץ איגוד רבנים מנשסתר" (BIR).

## תולדות חייו
נולד ב-17 באוגוסט 1948 בגייטסהד לאהרן ואסתר וסטהיים. למד בישיבת גייטסהד, בישיבת באר יעקב ובכולל של הרב יצחק יעקב וייס במנצ'סטר, והיה לתלמידו המובהק. למד גם מהרב שמואל הלוי ואזנר. נסמך לרבנות בידי הרב וייס והרב חנוך דב פאדווא. כמו כן, היה מקורב לאדמו"ר מביאלה, רבי יחיאל יהושע רבינוביץ ולבנו רבי בן-ציון רבינוביץ.

בשנת 1976 (ה'תשל"ו) התמנה לדיין בבית הדין במנצ'סטר, והוצב במערכת הכשרות של בית הדין. בשנת 2004 פרש ממערכת הכשרות וייסד את "בד"ץ איגוד הרבנים מנשסתר", גוף שבמסגרתו המשיך להעניק כשרות למוצרים רבים, וזכה למוניטין בינלאומי בתחום הכשרות. בייחוד, התפרסם כמומחה לכשרות בתעשיית הממתקים. מותג הכשרות שלו נחשב על ידי מומחי כשרות בעולם ובישראל ועל ידי הרבנות הראשית לישראל.

בשנת 1995 (ה'תשנ"ה) הקים במנצ'סטר את ישיבת "עזרת תורה" לבחורים שנפלטו ממסגרות ישיבתיות אחרות, ועמד בראשה למספר שנים.

במשך שנים רבות כיהן כרב בית הכנסת "צעירי אגודת ישראל" בפרבר סלפורד.

בפברואר 2020, במהלך התפרצות נגיף הקורונה בממלכה המאוחדת, נדבק הרב וסטהיים בנגיף. לאחר מספר שבועות, ב-3 באפריל, ט' בניסן ה'תש"ף, נפטר.

לאחר פטירתו, ממשיך חתנו הרב שלום לנדא לנהל את מערכת הכשרות

## קישורים חיצוניים
* 
* 
* 

## הערות שוליים

קטגוריה:מנצ'סטר: רבנים
קטגוריה:ראשי ישיבה בריטים
קטגוריה:דיינים בריטים
קטגוריה:בוגרי ישיבת גייטסהד
קטגוריה:בוגרי ישיבת באר יעקב
קטגוריה:בריטים שנולדו ב-1948
קטגוריה:בריטים שנפטרו ב-2020
קטגוריה:בריטים שנפטרו במגפת הקורונה
קטגוריה:רבנים חסידים
קטגוריה:חסידי ביאלא
חיים פנחס לובינסקי

הרב **חיים פנחס לובינסקי** (כ"א באב ה'תרע"ה-ט"ו בכסלו ה'תשמ"ו) כיהן כמשגיח של הישיבה בברגן-בלזן והרב של העיר הנובר. החל משנת 1949 פעל בארה״ב.

## ביוגרפיה
חיים פנחס לובינסקי נולד כ"א באב ה'תרע"ה (1 באוגוסט 1915) בבלאשקי פולין. אביו הרב יחיאל מאיר לובינסקי שימש כראש ישיבה בלודז', וסבו הרב בונם מנשה לובינסקי שימש כרב בגומבין והיה בן דוד של האדמו"ר רבי יהודה אריה ליב אלתר.

לאחר ששרד את השואה, הרב לובינסקי כיהן כמשגיח של ישיבת "שארית ישראל" בברגן-בלזן שהוקמה על ידי הרב גרשון ליבמן. בינואר 1946 מינתה הרבנות הראשית של בריטניה הגדולה את הרב לובינסקי להיות הרב של הנובר. והוא היה אחד הרבנים ב"וועד הרבנים של האזור הבריטי" שהוקם על ידי הרב יואל הלפרן.

בשנת 1949 הסתיים הכיבוש הבריטי של גרמניה והרב לובינסקי עבר לאמריקה. בתחילה הוא התגורר בעיר סינסינטי, ושם שימש כמנהל בית הספר "חפץ חיים". אחרי שנה בסינסינטי, הוא עבר לברוקלין, והוא היה מרצה מכובד באירועים רבים.

לובינסקי נפטר בניו יורק ט"ו בכסלו ה'תשמ"ו ונקבר למחרת בהר הזיתים.

## משפחתו
לובינסקי היה נשוי לפריווה בתו של הרב ראובן סנדר קודם השואה. היא נהרגה במחנה הריכוז שטוטהוף, והוא נישא בשנית לאחר השואה לרבנית פעסה בת של דודו מנחם לובינסקי, לשניים נולדו שני בנים.

## הערות שוליים

קטגוריה:יהודים שהיגרו מפולין לארצות הברית
קטגוריה:אישים שהועלו לקבורה בארץ ישראל
קטגוריה:רבנים פולנים
קטגוריה:חסידי גור
קטגוריה:ניצולי השואה באירופה לאחר השואה
קטגוריה:יהודים הקבורים בהר הזיתים: חלקות החסידים
קטגוריה:הנובר: אישים
קטגוריה:אמריקאים שנולדו ב-1915
קטגוריה:אמריקאים שנפטרו ב-1985
אנדרה אבגלן

**אנדרה אבגלן** (בצרפתית: **André "Trello" Abbeglen**; 7 במרץ 1909 – 8 בנובמבר 1944) היה כדורגלן שווייצרי, ששיחק בעמדת החלוץ. נחשב לאחד מגדולי הכדורגלנים השווייצרים בכל הזמנים.

## ביוגרפיה

אבגלן נולד ב-7 במרץ 1909 בנשאטל שבשווייץ. אחיו, מקס וז'אן אבגלן, היו גם כן לכדורגלנים. את תחילת הקריירה עשה עם גראסהופרס ציריך ב-1926, שם שיחק עם אחיו מקס אבגלן וזכה באליפות בעונתו הראשונה. אחרי עונה אחת עבר לשחק בקבוצות השווייצריות אטיולה קארוג' ונשאטל גזמאקס מעיר הולדתו לפני שחזר לגראסהופרס. עם חזרתו אליה זכה עימה פעם נוספת באליפות ב-1931. לאחר ארבע שנים מחזרתו עבר לשחק מחוץ לארצו בסושו הצרפתית עימה זכה באליפות הראשונה בתולדות המועדון ב-1935, וסיים כמלך השערים באותה עונה עם 30 כיבושים. ב-25 באוגוסט 1935 אבגלן כבש שבעה שערים נגד ולנסיינס, שיא אישי בליגה הצרפתית שנקבע רק פעם אחת נוספת על ידי ז'אן ניקולס. בעונת 1936/37 סושו סיימה במקום השני אך ורק בגלל הפרש שערים עדיך למרסיי, אך זכתה בגביע הצרפתי ובאליפות נוספת עונה אחר כך. אבגלן חזר לשווייץ לקבוצה סרבט ז'נבה אותה גם אימן בו זמנית, ועונה אחר כך הוביל אותה לאליפות.

בנבחרת שווייץ אבגלן ממוקם כיום במקום הרביעי בטבלת הכובשים בכל הזמנים עם 29 שערים. במונדיאל 1934 כבש שער בניצחון 2–3 על הולנד בשמינית הגמר אך נבחרתו הודחה שלב אחרי זה על ידי גרמניה. באותו טורניר ב-1938 כבש שער נגד גרמניה בשמינית הגמר במשחק שנגמר בתיקו 1–1, ובמשחק החוזר כבש צמד ובכך הדיחו אותה עם ניצחון 1–3. ברבע הגמר הפסידו פעם נוספת, הפעם להונגריה. משחקו האחרון של אבגלן היה ב-14 ביוני 1943 והיה למשחקו ה-52 בסך הכל במדים הלאומיים.

בזמן ששיחק ואימן בלה-שונד-דה פונדס נהרג אבגלן ב-8 בנובמבר 1944 בגיל 35 בלבד עקב תאונת רכבת.

## תארים
;גראסהופרס ציריך
*אליפות שווייץ (2): 1926/27, 1930/31
;סושו
*אליפות צרפת (2): 1934/35, 1937/38
*הגביע הצרפתי: 1937
;סרבט ז'נבה
*אליפות שווייץ: 1939/40
;אישיים
*מלך השערים בליגה הצרפתית: 1934/35 (30 שערים)

## קישורים חיצוניים

קטגוריה:חלוצי כדורגל שווייצרים
קטגוריה:כדורגלני סושו
קטגוריה:כדורגלני גראסהופרס ציריך
קטגוריה:כדורגלני סרבט ז'נבה
קטגוריה:מאמני כדורגל שווייצרים
קטגוריה:מאמני סרבט ז'נבה
קטגוריה:כדורגלני מונדיאל 1934
קטגוריה:כדורגלני מונדיאל 1938
קטגוריה:שווייצרים שנולדו ב-1909
קטגוריה:נפטרים ב-1944
קרוזה B 961

**קרוזה B 961** (בצ'כית : **Karosa B 961**) הוא אוטובוס מפרקי (אוטובוס ארוך) בשירות עירוני, מתוצרת יצרנית כלי הרכב הצ'כית **Karosa** , אשר יוצר בין השנים 2006–2002 בצ'כיה

## "קרוזה B 961"

* דגם "קרוזה B 941" מוגדר כ"אוטובוס ארוך" ("אוטובוס מפרקי"). "אוטובוס מפרקי" הוא אוטובוס המחולק לשני מקטעים או יותר, המחוברים זה לזה באמצעות מפרק מסתובב. המפרק מקטין את רדיוס הפניות של האוטובוס הארוך ומאפשר לאוטובוס הארוך יכולת תמרון למרות אורכו
* שלדה - חצי תומך עצמי עם מסגרת
* דגם "קרוזה B 941" מוגדר "אוטובוס רצפה גבוהה" ("High-floor" )
* מנוע דיזל אחורי מתוצרת איווקו
* מספר מושבים : 45 מושבים + נהג, 122 נוסעים בעמידה, סך הכל 167 נוסעים + נהג
* 4 דלתות כניסה

### דגמים
* "B 961"
* "B 961E"

## גלריה

קובץ:14-06-03-olomouc-RalfR-07.jpg | דגם "קרוזה B 961"
קובץ:Opatov, Karosa B 961 na lince 326.jpg | דגם "קרוזה B 961"
קובץ:Praha, Smíchov, Smíchovské nádaží, Karosa B 961E.JPG | דגם "קרוזה B 961"
קובץ:Prototyp BK4.jpg | דגם "קרוזה B 961"
קובץ:Karosa B 961, 6367, motor.jpg | דגם "קרוזה B 961" - מבט למנוע
קובץ:Karosa v Letňanech.jpg | דגם "קרוזה B 961""קרוזה B 961"
קובץ:Liberec, Letná, Interiér jednoho z městských autobusů.JPG | דגם "קרוזה B 961" - מבט למושבי הנוסעים


## ראו גם
* קרוזה C 935
* קרוזה ŠM 11
* קרוזה B 941

## קישורים חיצוניים

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-2002
קטגוריה:כלי רכב המיוצרים בצ'כיה
קטגוריה:כלי רכב 6 גלגלים ויותר
קטגוריה:כלי רכב מנוע אחורי
קטגוריה:אוטובוסים מפרקיים
מסוף משה ארנס

**מסוף משה ארנס** הוא מסוף תחבורה ציבורית זמני, שנועד להחליף את התחנה המרכזית של פתח תקווה עד לפתיחת התחנה המרכזית החדשה בפתח תקווה. המסוף שוכן בקרוב לרחובות אבשלום גיסין, בר כוכבא, ומבצע קדש. המסוף הוקם ב-31 במאי 2019.

## מבנה המסוף
במסוף יש 8 רציפים, ויש תחנה סמוכה למסוף ברחוב אבשלום גיסין (בשם מסוף משה ארנס/אבשלום גיסין).

## קווי אוטובוס במסוף
המסוף משמש כתחנת מוצא בעיקר לקווים עירוניים ואזוריים שרובם יצאו בעבר מהתחנה המרכזית ומשרתים את שכונות העיר וערים נוספות באזור לצד קו בינעירוני בודד ליבנה ואשדוד. 

## הערות שוליים

קטגוריה:פתח תקווה: תחנות מרכזיות ומסופי אוטובוסים
ג'רמי סמפטר

**ג'רמי רוברט מיירון סמפטר** (באנגלית: **Jeremy Robert Myron Sumpter**; נולד ב-5 בפברואר 1989) הוא שחקן קולנוע וטלוויזיה אמריקאי. התפרסם עקב גילומו של פיטר פן בסרט "פיטר פן" משנת 2003, את ג'ייקוב הודג'ס בסרט "בתוך הסופה" משנת 2014 ובשל תפקידו כג'יי.די מק'קוי בסדרת הדרמה "אורות ליל שישי" של רשת NBC.

## ביוגרפיה
סמפטר הוא יליד פברואר 1989 והוא נולד בעיר כרמל שבקליפורניה לסנדי וגארי סמפטר. יש לו אחות תאומה - ג'סיקה ועוד שני אחים. המשפחה עברה לגור בעיר הולדתה של אמו, מאונט סטרלינג שבקנטאקי כשהיה בן עשרה חודשים.

בגיל 11 התקבל למסלול הדוגמנות "International Modeling and Talent Association" והחל לדגמן בקנטאקי ואף זכה בפרס "דוגמן השנה הצעיר". בהמשך עבר ללוס אנג'לס עם משפחתו כדי להופיע בקרבתה.

בדצמבר 2015 הודיעו סמפטר ולורן פאצ'קו על אירוסיהם, אך האירוסין בוטלו באוקטובר 2016.

ב-1 באוקטובר 2022, התחתן בשנית עם אליזבת טרדוואי, בכנסייה בקולומביה, טנסי. בתם המשותפת נולדה באפריל 2023.

## קריירה
סרטו הראשון היה סרט האימה סדוק של ביל פקסטון (אשר גם מופיע בתפקיד הראשי) משנת 2001, בו גילם את אדם הצעיר. על התפקיד קיבל מועמדות של פרס סאטורן לביצוע הטוב ביותר של שחקן צעיר". הוא השתתף באותה שנה גם בסדרה "Raising Dad" ובסרט "Murphy's Dozen". בשנה לאחריה שיחק בסרט "Local Boys" בתור סקיטר דודסון וב-"Just a Dream" לצד דני גלובר. על תפקידו זכה ב"פרס האמן הצעיר לשחקן הראשי הטוב ביותר בסרט באורך מלא".

ביולי 2002 נבחר לשחק בתפקיד הראשי את פיטר פן בעיבוד מחודש שיצא ב-2003. הוא אמר שלצורך הסרט התאמן על פעלולים, הנפת חרבות, אימוני התעמלות והרמת משקולות, כאשר הוא עבד מעל 5 שעות ביום. כמו כן עבד בצמוד ונקשר לשחקנית רייצ'ל הארד ווד , אשר גילמה לצידו בתפקיד ראשי את וונדי.

על תפקידו בסרט זה זכה ב"פרס סאטורן" וכן את "פרס האמן הצעיר".

בשנת 2006 הופיע בסרט "Cyber Seduction: His Secret Life", בתור ג'סטין פטרסן. על תפקידו בסרט הועמד לפרס האמן הצעיר, אך לא זכה.

שנה לאחר מכן שיחק בסרט הפשע פשע באמריקה בתור קוי הובארד.

ב-2010 שיחק בסרט "Death and Cremation" בתור העבריין ג'רוד לירי, הנכנס לעסקים עם סטן (בראד דוריף), מפעיל קרמטוריום נכלולי. שנה לאחר מכן שיחק בסרט גולשת בנשמה בכיכובן של אנה-סופיה רוב והלן האנט.

בשנת 2014 שיחק בסרט האימה "Animal" לצד אליזבת גיליס. באותה שנה שיחק בסרט "בתוך הסופה" של סטיבן קוואלה בתפקיד ג'ייקוב הודג'ס.

בשנת 2016 שיחק בסרט "בית ספר במצור" בתור קייל הרטמן.

נוסף להופעות בקולנוע שיחק במספר סדרות טלוויזיה, ביניהם: ER, , רפואה שלמה, "Clubhouse", אורות ליל שישי - בה שיחק את ג. ד. מקוי ובסדרה "Stitchers".

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:תאומים אמריקאים
קטגוריה:אמריקאים שנולדו ב-1989
מלון אסטוריה

**אסטוריה** הוא מלון חמישה כוכבים בסנקט פטרבורג, הממוקם במרכז העיר בכיכר איסק הקדוש ליד קתדרלת איסק הקדוש. ממוקם בבניין היסטורי - אנדרטה ארכיטקטונית בעלת חשיבות פדרלית.

מלונות בערים שונות בעולם נושאים גם את השם "אסטוריה": וינה, בודפשט, אופה וכו'.

## קישורים חיצוניים

* 

קטגוריה:סנקט פטרבורג: בתי מלון
קטגוריה:קצרמר גאוגרפיה של רוסיה
הנרי נלסון אוניל

ממוזער|הנרי אוניל, הפרה רפאליטים – ציור סאטירי, 1857
**הנרי נלסון אוניל** (באנגלית: **Henry Nelson O'Neil**; 1817 – 1880) היה צייר ז'אנר היסטורי וסופר ויקטוריאני.

## ביוגרפיה
הנרי נלסון אוניל נולד בסנט פטרסבורג ב-7 בינואר 1817. הוא הגיע עם הוריו לאנגליה בגיל שש, שנת 1823.

הוא נכנס לאקדמיה לאמנות בסקוטלנד בשנת 1836, ואחרי שנתיים כבר הציג את היצירה הראשונה שלו בתערוכה.

חברו הטוב היה הצייר אלפרד אלמור, שאיתו נסע כמה שנים מאוחר יותר לאיטליה. שניהם הפכו לחברים בקבוצת הציירים "הקליקה".

ביולי 1865 ליווה אוניל את האוניה "גרייט איסטרן" במסעה להנחת כבל הטלגרף האטלנטי, בתקווה למצוא על סיפונה נושאים שמתאימים לציור. תקלה בהנחת הכבל מנעה את יכולתו לצייר. במהלך ההפלגה ערך ואייר חמישה גיליונות של "עלון הספינה", ובשובו לאנגליה פרסם דיווח על המשלחת במגזין אדינבורו של בלקווד. בשנת 1866 הוא ליווה שוב את משלחת הנחת הכבלים, והפיק חמישה פרסומים נוספים שהודפסו. בהמשך כתב תיאור הומוריסטי של המסע למגזין London Society.

אוניל נפטר בקנזינגטון, לונדון ב-13 במרץ 1880, ונקבר בבית הקברות קנסל גרין, לונדון.

## יצירתו

ציוריו הידועים ביותר עסקו במרד ההודי הגדול. הציור "מזרחה", מאוגוסט 1857, מתאר את הכוחות הבריטיים היוצאים להודו לדכא את המרד. בציור השני, "השיבה הביתה" (1859), נראים הכוחות השבים לאנגליה.

ציורים פופולריים שלו תיארו את מותם של המלחין מוצרט והצייר רפאל. הם מתוארים ברגעיהם האחרונים מוקפים עם אמנותם: מוצרט, הגוסס מאזין לזמרים שמבצעים חלק מהרקוויאם שלו. ואילו ברגעים האחרונים של רפאל, הצייר מהרהר בדמותו הבלתי נראית של ישו.

אוניל היה חבר "הקליקה", קבוצת אמנים בשנות הארבעים של המאה ה-19, שבדומה לאחווה הפרה-רפאלית המאוחרת יותר, נפגשו באופן קבוע כדי לדון בביקורת הדדית על יצירות חבריה. שאר חברי הקליקה היו אוגוסטוס ביצה, אלפרד אלמור, ריצ'רד דאד, ויליאם פאוול פרית', ג'ון פיליפ, אדוארד מתיו וורד.

מרבית חברי הקליקה התנגדו לאחווה הפרה-רפאלית, אך אוניל היה הכי עוקצני בגינויו את התנועה הזאת, ותקף אותם בציורים ובכתבים כאחד.  אלה כללו את הפנטזיה העתידנית שלו "בעוד אלפיים שנה"(1867), אשר מציגה את בריטניה בשנת 3867 כשממה קפואה שנחפרה על ידי ארכאולוג מניו זילנד. הארכאולוג חושף עדויות לשקיעת התרבות הבריטית במאה התשע-עשרה, ומאפשר לאוניל לבטא את השקפותיו הפוליטיות וניבא את ההשלכות הקשות של חוק הרפורמה 1867 – חוק שנתן זכות בחירה לכל הגברים באנגליה, כולל מעמד הביניים והפועלים, בניגוד למה שהיה קודם לכן – שרק בעלי נכסים ואצולה יכלו לבחור.

## גלריה



 File:Henry-Nelson-O'Neil Before-Waterloo 1868.jpg | לפני ווטרלו
File:Henry Nelson O'Neil - Eastward Ho! - 1857.jpg | מזרחה
File:The Last Hours of Mozart.jpg | מותו של מוצרט
File:Catherine Aragon Henri VIII by Henry Nelson ONeil.jpg | משפטה של קתרינה מארגון
File:Oneil1859.jpg | השיבה הביתה מהודו


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1817
קטגוריה:בריטים שנפטרו ב-1880
גיימרה

**גיימרה** (בהונגרית: **Gyömöre**) הוא כפר קטן במחוז גיור-מושון-שופרון, שבצפון-מערב הונגריה. כמו כפרים רבים באירופה גם בגיימרה מספר התושבים נמצא בירידה. כך, בשנת 1990 חיו בכפר 1,440 תושבים, ובשנת 2019 רק 1,246 תושבים.

## יהודי גיימרה
בגיימרה חיה קהילה יהודית שהוקמה בשנת 1825 ובמקורות יהודיים נקרא הכפר "יעמערינג". רוב היהודים עסקו במסחר וייצור משקאות חריפים מיבולי הכרמים שבסביבה. במקום היו חברה קדישא ובית כנסת שנבנה בשנת 1840. כמו כן, פעלו במקום בית ספר ותלמוד תורה.
בכפר קיים עד היום בית קברות יהודי.

בשנת 1938 הורע מצבם של יהודי גיימרה, אחוזה שהייתה בבעלות יהודים הולאמה, ויהודים לא הורשו לעסוק במסחר, בשנת 1942 גויסו עשרים וחמישה גברים יהודים לעבודות כפייה רובם מצאו את מותם בשדות המוקשים בחזית אוקראינה לשם נשלחו לסייע לצבא ההונגרי שלחם לצד הגרמנים.

עם כניסת הצבא הגרמני להונגריה במרץ 1944, הוטל עוצר בית על יהודי גיימרה ובתחילת מאי הם הועברו לגטו שהוקם במושונמגיארובאר הסמוכה, ומשם לגטו גיור (עיר) בירת המחוז. ב-15 ביוני נשלחו למחנה ההשמדה אושוויץ.

אחרי מלחמת העולם השנייה חזרו לכפר 13 יהודים, חיי הקהילה לא התחדשו ובשנת 1962 נותרו במקום רק חמישה יהודים.

בית המשפט ההונגרי העמיד לדין את מזכיר הכפר בימי המלחמה, קאלמאן גדה (GEDE), וגזר עליו עשר שנות מאסר ושלילת זכויותיו האזרחיות בגין פשעיו נגד היהודים.

## קישורים חיצוניים

*  
* 
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
מסוף החרש

**מסוף החרש** הוא מסוף אוטובוסים בפתח תקווה, הנמצא ברחוב "החרש", וקרוב לרחובות "יגיע כפיים" ו"האופן".

## מבנה התחנה
במסוף יש חניון אוטובוסים ו־3 תחנות.

## קווי אוטובוס בתחנה
🔁- קו סיבובי

♿ – אוטובוס עירוני נגיש

🔄 – קו סיבובי (מעגלי)

## קישורים חיצוניים

קטגוריה:פתח תקווה: תחנות מרכזיות ומסופי אוטובוסים
גיירסמרה

**גיירסמרה** (בהונגרית: **Győrszemere**) הוא כפר במחוז גיור-מושון-שופרון, שבצפון-מערב הונגריה.

## יהודי גיירסמרה
בגיירסמרה חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
מרגש (כפר)

**מרגש** (בהונגרית: **Mérges**) הוא כפר חקלאי זעיר במחוז גיור-מושון-שופרון, שבצפון-מערב הונגריה.

במרגש חיו חמישה יהודים בשנת 1880

## קישורים חיצוניים

*  

## הערות שוליים

קטגוריה:הונגריה: כפרים
טרי מילס

**טרי ריצ'רד מילס** (באנגלית: **Terry Richard Mills**; נולד ב-21 בדצמבר 1967) הוא כדורסלן עבר אמריקאי, אשר שיחק בליגת ה-NBA בין השנים 1990–2001. ממוצעיו הכוללים לאורך 11 עונותיו בליגה הם 10.6 נקודות, 5.4 ריבאונדים ו-1.3 אסיסטים למשחק.

אחיינו של כדורסלן העבר ג'ון לונג, ובן דודו של גרנט לונג.

## קריירת מכללות
מילס נולד וגדל בעיר רומולוס  שבמישיגן, ובין השנים 1987–1990 למד באוניברסיטת מישיגן. בעונת 1988/1989 הוביל את קבוצת הכדורסל של מישיגן, לצדם של גלן רייס ולוי ואט, לזכייתה הראשונה אי פעם בטורניר אליפות המכללות, עם ממוצעים של 11.6 נקודות ו-5.9 ריבאונדים למשחק. במשחק הגמר, בו גברה קבוצתו על אוניברסיטת סיטון הול בתוצאה 80–79, קלע מילס 8 נקודות, אסף 6 ריבאונדים וחסם 3 פעמים. בעונה העוקבת, לאחר עזיבתו של רייס ל-NBA, הצטיין מילס עם ממוצעים של 18.1 נקודות ו-8.0 ריבאונדים למשחק, אולם מישיגן הודחה כבר בסיבוב השני של טורניר המכללות.

## קריירת משחק מקצועית
בדראפט ה-NBA 1990 נבחר מילס על ידי מילווקי באקס בבחירה ה-16, ומיד הועבר בטרייד לדנוור נאגטס תמורת דני שייס.

במהלך עונת הרוקי שלו הועבר לניו ג'רזי נטס כחלק מטרייד משולש, במסגרתו נשלח לנטס גם דראז'ן פטרוביץ' (מפורטלנד טרייל בלייזרס), בעוד וולטר דייוויס (מדנוור) הועבר לפורטלנד, וגרג אנדרסון (מניו ג'רזי) נשלח לדנוור. עד לסיום עונת  קלע מילס 7.7 נקודות בממוצע למשחק עבור הנטס.

באוקטובר 1992 חתם על חוזה בדטרויט פיסטונס. ב-3 עונותיו הראשונות בדטרויט היה אחד השחקנים המובילים של הקבוצה, לצדם של אייזיאה תומאס, ג'ו דיומרס וגרנט היל, ורשם ממוצעים של 15.9 נקודות ו-7.3 ריבאונדים למשחק. ב-1 במרץ 1993 קלע שיא קריירה של 41 נקודות בניצחון הפיסטונס מול בוסטון סלטיקס. בעונת  שיתף פעולה בפיסטונס עם בן דודו גרנט לונג.

באוגוסט 1997, לאחר 5 עונות בדטרויט, חתם על חוזה במיאמי היט. בעונתו הראשונה בקבוצה קלע 4.2 נקודות למשחק כשחקן ספסל, ובעונה העוקבת שותף במשחק אחד בלבד בשל פציעה בברכו.

לקראת עונת  חזר לשחק בדטרויט פיסטונס. באותה עונה שימש כשחקן חמישייה קבוע, אולם תרם 6.7 נקודות למשחק בלבד.

בקיץ 2000 הועבר עם כריסטיאן לייטנר בטרייד לדאלאס מאבריקס, תמורת סדריק סבאלוס, ג'ון וולאס ואריק מרדוק. בטרם שיחק בדאלאס שוחרר מהקבוצה, וחתם על חוזה באינדיאנה פייסרס. בסיום עונתו היחידה באינדיאנה פרש מילס ממשחק, בגיל 33. ב-7 מתוך 11 עונותיו בליגה השתתף בפלייאוף ה-NBA, אך בכל המקרים הודחה קבוצתו כבר בסיבוב הראשון.

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מישיגן: כדורסלנים
קטגוריה:כדורסלני אוניברסיטת מישיגן
קטגוריה:בחירות דראפט של מילווקי באקס
קטגוריה:כדורסלני דנוור נאגטס
קטגוריה:כדורסלני ניו ג'רזי נטס
קטגוריה:כדורסלני דטרויט פיסטונס
קטגוריה:כדורסלני מיאמי היט
קטגוריה:כדורסלני אינדיאנה פייסרס
קטגוריה:אמריקאים שנולדו ב-1967
מלון גרנד אירופה

**מלון גרנד אירופה** הוא מלון חמישה כוכבים במרכז סנקט פטרבורג.

אחד המלונות הגדולים באירופה של המאה ה-19, מלון גרנד אירופה פתח את שעריו לקהל ב-28 בינואר 1875, והחליף פונדק קדום שנמצא באותו אתר.

פנים השיש וההזהבה, המדרגות הגורפות והריהוט האלגנטי משכו אליו המוני מבקרים אמידים, ביניהם פיוטר איליץ' צ'ייקובסקי, אלטון ג'ון, ביל קלינטון, איוון טורגנייב, קלוד דביסי, הרברט ג'ורג' ולס, איגור סטרווינסקי, גוסטב החמישי, מלך שוודיה וז'אק שיראק, ואחרים.

בתקופת ברית המועצות המלון המשיך לתפקד ומספר פעמים עבר שיפוצים נרחבים. לאחר התפרקות ברית המועצות הוא עבר לידיים פרטיות והיה בבעלות חברה שווית-רוסית. בהמשך הוא עבר לבעלות רשת בין לאומית Belmont. בשנים 2005-2008 הוא עבר שיפוצים נרחבים וכיום כולל 265 חדרים. במלון פועלות מספר מסעדות. מספר שנים השף של אחד המסעדות היה איליה לזרסון, שף ידוע ברוסיה.

בשנת 2009 הוא זכה בתואר "המלון המפואר של אירופה".

## קישורים חיצוניים

* 

## הערות שוליים

קטגוריה:סנקט פטרבורג: בתי מלון
מאן NG272

ממוזער|300px|דגם "מאן NG272"
**מאן NG272** (בגרמנית: **MAN NG272**) הוא אוטובוס מפרקי מתוצרת חטיבת המשאיות והאוטובוסים **MAN Truck & Bus**  (שם רשמי : MAN Nutzfahrzeuge AG) בבעלות **[[מאן (חברה)|מאן]]** אשר יוצר בין השנים 1990–1992 ב-גרמניה

## ממאפייני "מאן NG272"
* דגם "מאן NG272" מוגדר כאוטובוס מפרקי. אוטובוס מפרקי הוא אוטובוס המחולק לשני מקטעים או יותר, המחוברים זה לזה באמצעות מפרק מסתובב. המפרק מקטין את רדיוס הפניות של האוטובוס הארוך ומאפשר לאוטובוס הארוך יכולת תמרון למרות אורכו
* מנוע דיזל אחורי מתוצרת "MAN"
* מספר מושבים : 51 מושבים + נהג, 103 נוסעים בעמידה, בסך הכל 154 נוסעים
* אוטובוס 3 צירי (רב צירי) ("Multi-axle bus" )
* אוטובוס חד-סיפוני
* 4 - 3 דלתות כניסה
* רצפה נמוכה

## ראו גם
* מאן SG

## קישורים חיצוניים

* 
* 
* 

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-1990
קטגוריה:כלי רכב גרמניים
קטגוריה:כלי רכב 6 גלגלים ויותר
קטגוריה:כלי רכב מנוע אחורי
קטגוריה:אוטובוסים מפרקיים
NG272
סן פבלו בורגוס

**סן פבלו בורגוס** היא קבוצת כדורסל ספרדית מהעיר בורגוס, שבקסטיליה ולאון. המועדון מארח את משחקיו בקוליסאום בורגוס, ומשתתף כיום בליגה הספרדית השנייה.

## היסטוריה
המועדון שהוקם בשנת 1994 בשם "מועדון הכדורסל מיראפלורס" שיחק בשנותיו הראשונות בליגה המחוזית של בורגוס, והפך למקצועני באוגוסט 2015.

בסיום עונת 2016/2017 בליגה השנייה, העפיל המועדון לליגת העל הספרדית, לאחר שהקבוצה ניצחה בפלייאוף העלייה.

עונת 2017/2018 הייתה הראשונה של המועדון בליגת העל הספרדית בכדורסל. הקבוצה השיגה את הניצחון הראשון בליגה הבכירה ב-11 בנובמבר 2017, לאחר שבעה הפסדים ברציפות, כשניצחה את מורסיה בבית, בתוצאה 86–89, וסיימה את עונת הבכורה שלה במקום ה-14 עם 13 ניצחונות מתוך 34 משחקים.

בעונתה השנייה בליגה הבכירה, 2018/2019, הקבוצה סיימה את העונה במקום ה-11 עם מאזן של 15 ניצחונות ו-19 הפסדים. בעקבות כך הקבוצה הופיעה לראשונה במסגרת אירופית, כששיחקה במוקדמות ליגת האלופות לקראת עונת  והעפילה לשלב הבתים לאחר שגברה על קייב באסקט.

בעונת 2019/2020 הקבוצה הגיעה עד לחצי גמר הפלייאוף בליגת העל הספרדית, ובמסגרת ליגת האלופות העפילה לרבע הגמר עד פרוץ מגפת הקורונה. בפיינל 8 שהתקיים באתונה באוקטובר 2020 העפילה הקבוצה לגמר ליגת האלופות שם ניצחה את קבוצת א.א.ק. אתונה בתוצאה 74-85 וזכתה בתואר הראשון בתולדותיה.
בעונת 2020/2021 זכתה הקבוצה בפעם השנייה ברציפות בליגת האלופות, כשהיא מדיחה את הפועל חולון בשלב רבע הגמר.

בעונת 2021/22 הקבוצה הודחה בשלב הפליי-אין של ליגת האלופות וירדה לליגה הספרדית השנייה.

## תארים והשגים
***[[ליגת האלופות בכדורסל|ליגת האלופות]]**:
**אליפות (2): 2020, 2021

## קישורים חיצוניים

* 

קטגוריה:קבוצות כדורסל ספרדיות
קטגוריה:ספרד: ספורט
קטגוריה:קסטיליה ולאון: ספורט
ישיבת נתיב אריה

**ישיבת נתיב אריה** היא ישיבה גבוהה ציונית דתית המיועדת לתלמידים מארצות הברית, הישיבה נמצאת ברחבת הכותל המערבי בעיר העתיקה בירושלים.

הישיבה הוקמה בשנת 2003 על ידי ראש הישיבה הרב אהרון בינה.

## היסטוריה
בשנת 2002 התנהל דיון בישיבת הכותל על ההיקף הראוי של התוכנית לבני חו"ל בראשות הרב אהרן בינה, שעד אז היוותה חלק מרכזי בישיבה מבחינת כמות התלמידים. בסופו של דבר הוחלט יחד עם הנהלת מרכז ישיבות בני עקיבא כי הרב בינה יעזוב עם חלק מאברכיה הוותיקים של הישיבה ועם ראש הכולל הרב יעקב כ"ץ, ויקים במתחם ישיבת האידרא הסמוך ישיבה לבני חו"ל בשם "נתיב אריה", ע"ש אביו, הרב אריה בינה.

הישיבה נפתחה בספטמבר 2003 לאחר הפיצול עם למעלה מ-200 תלמידים.

תוכנית הלימודים בישיבה מורכבת מלימודי גמרא, תנ"ך, הלכה, מחשבת ישראל, ציונות וחסידות.

## רבני הישיבה
### ראשי הישיבה
* הרב **[[אהרון בינה]]**
* הרב **[[אביגדר נבנצל]]**
* הרב **[[יעקב כ"ץ (ישיבת הכותל)|יעקב כ"ץ]]** – משמש גם כראש הכולל של הישיבה

### רבנים נוספים
* הרב **[[חזקיה נבנצל]]** – רב העיר העתיקה בירושלים

## ביבליוגרפיה
* 

## קישורים חיצוניים

* 

## הערות שוליים

נתיב אריה
נתיב אריה
קטגוריה:ירושלים: מבנים
דמיטרי שצ'רבצ'וב

**דמיטרי גריגורייביץ' שצ'רבצ'וב** (; 18 בפברואר 1857 – 18 בינואר 1932) היה גנרל בצבא האימפריה הרוסית אשר פיקד על כוחות במלחמת העולם הראשונה ובמלחמת האזרחים הרוסית.

## ביוגרפיה
### תחילת דרכו
שצ'רבצ'וב נולד ב-18 בפברואר 1857 בעיר רוזה שבנפת מוסקבה. הוא היה נצר למשפחת אצולה אשר מוצאה בהורדת הזהב. אביו גרגורי, היה גנרל-מיור בצבא האימפריה הרוסית. בשנת 1873 הוא סיים את לימודיו בגימנסיה הצבאית אורל, ולאחר מכן למד בבית הספר לתותחנים מיכאילובסקי אותו סיים בשנת 1876. ב-1877 הוא הועבר לרגימנט הארטילריה הרכובה של המשמר הקיסרי. ב-1878 הוא הועלה לדרגת פודפורצ'יק, וב-1881 לדרגת פורוצ'יק. בשנת 1884 הוא סיים את לימודיו באקדמיית המטה הכללי ניקולייב. לאחר מכן הועבר למחוז הצבאי פטרבורג. ב-1907 הוא הפך לראש האקדמיה הצבאית ניקולייב, ומילא תפקיד חשוב בהכנסת רפורמות לאקדמיה. ב-1912 הוא מונה למפקד הקורפוס ה-9.

### מלחמת העולם הראשונה ומלחמת האזרחים

עם פרוץ מלחמת העולם הראשונה באוגוסט 1914 נכלל הקורפוס של שצ'רבצ'וב בארמייה ה-11 של אנדריי סליבנוב ולחם עמה בקרב גליציה. ב-5 באפריל 1915 התפטר סליבנוב בגלל בריאות לקויה ושצ'רבצ'וב מונה למפקד הארמייה במקומו. הוא המשיך להילחם בקרבות כנגד האוסטרו-הונגרים, ובאוקטובר 1915 הועלה לדרגת גנרל חיל הרגלים ומונה למפקד הארמייה השביעית. תחת פיקודו לחמה הארמייה בהצטיינות במהלך מתקפת ברוסילוב. ב-1 באפריל 1917 הוא מונה למפקד החזית הרומנית אשר כללה יחידות רוסיות ורומניות ולחמה כנגד הגרמנים על אדמת רומניה.

לאחר מהפכת אוקטובר החלה החזית של שצ'רבצ'וב להתפורר. הוא צעד עם אנשיו ליאשי ויצר קשר עם מיכאיל אלכסייב שהחל בהקמת הצבא הלבן. הוא הצליח לשלוח חלק מאנשיו לרוסטוב על הדון שם חברו לאנשיו של אלכסייב. בדצמבר 1917 פלש הצבא הרומני לבסרביה במטרה לכבוש אותה מידי הצבא האדום. שצ'רבצ'וב אישר את המהלך, אולם הרומנים הובסו בינואר 1918 ונאלצו להגיע להסדר מול הסובייטים אשר במסגרתו התחייבו לפנות את בסרביה. במקביל החליטה ממשלת רומניה להיכנע בפני מעצמות המרכז, והללו הכירו בתביעתה של רומניה על בסרביה. באפריל של אותה שנה ויתר שצ'רבצ'וב רשמית על הפיקוד על החזית הרומנית, ופרש לאחוזה שהוענקה לו בידי פרדיננד הראשון, מלך רומניה. 

ב-1919 הוא עזב את אחוזתו, ודרך סרביה ואיטליה הגיע לצרפת שם מינה את עצמו לשגריר הצבא הלבן. האדמירל אלכסנדר קולצ'ק אישר בדיעבד את תפקידו, ושצ'רבצ'וב דאג להעברת אספקה מצרפת לצבא הלבן, כמו גם למעבר מתנדבים רוסיים. במאי 1920 הוא עזב את הצבא הלבן בעקבות מחלוקת עם פיוטר וראנגל, ומאז חי בניס מפנסיה שהוענקה לו בידי מלך רומניה. הוא היה מלוכן מובהק בדעותיו, ותמך בתביעתו של קיריל ולדימירוביץ', הנסיך הגדול של רוסיה לכתר רוסיה. הוא נפטר ב-18 בינואר 1932, ובהלווייתו נכחו בין היתר קונסטנטין פרזאן וניקולאי יודניץ'.

## קישורים חיצוניים

* דמיטרי שצ'רבצ'וב 
* 

קטגוריה:גנרלים בצבא האימפריה הרוסית
קטגוריה:מפקדי ארמיות רוסיות
קטגוריה:מפקדי ארמיות בצבא האימפריה הרוסית במלחמת העולם הראשונה
קטגוריה:אנשי הצבא הלבן
קטגוריה:מפקדים בלגיון הכבוד
קטגוריה:קצינים בלגיון הכבוד
קטגוריה:מעוטרי עיטור ולדימיר הקדוש
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור גיאורגי הקדוש
קטגוריה:מעוטרי עיטור מיכאי האמיץ
קטגוריה:בוגרי האקדמיה הצבאית של המטה הכללי
קטגוריה:מהגרים מרוסיה לצרפת
קטגוריה:רוסים שנולדו ב-1857
קטגוריה:רוסים שנפטרו ב-1932
קרל כריסטיאן פיליפ טאוכניץ

**קַרְל כְּרִיסְטִיאַן פִילִיפּ טַאוּכְנִיץ** (בגרמנית: **Carl Christian Philipp Tauchnitz**; 4 במרץ 1798 – 16 באפריל 1884) היה מוציא לאור, תאולוג ונדבן גרמני.

## קורות חיים
[ממוזער|אתר הקבורה של טאוכניץ ב[בית העלמין הצפוני של לייפציג ]]
טאוכניץ היה בנם של המדפיס והמו"ל קרל כריסטוף טראוגוט טאוכניץ (1761–1836) ושל פרידריקה זופי לבית דיר (1770–1843), שהגיעה גם היא ממשפחת מדפיסים.

הוא למד בתיכון הפרציסקני בצרבסט (Francisceum Zerbst). לאחר מכן למד - בניגוד לבקשת אביו - תאולוגיה פרוטסטנטית באוניברסיטאות טיבינגן ובזל. טאוכניץ התגורר בלונדון ובבזל במשך זמן רב כדי להתמסר לעבודת מיסיון. נוסף על עבודתו המיסיונרית באנגליה ובשווייץ, הוא עבד והטיף למען כנסיות חופשיות בגרמניה, במיוחד עבור מנוניטים בפפאלץ , בבאדן ובהסן.

לאחר מות אביו ויתר על הקריירה התאולוגית שלו על מנת למלא את מקומו של האב כמו"ל, מדפיס ויצרן גופנים. הוציא לאור בהוצאת קרל טאוכניץ מילונים בשפות שונות וכתבי כנסיות חופשיות. בשנים 1844–1865 מכר את החברה בהדרגה.

טאוכניץ היה חבר בלשכת בונים חופשיים בלייפציג.

טאוכניץ הקים שבע קרנות מהכנסותיו כמו"ל וממכירת החברה של אביו, שהמשיכה להתקיים זמן רב לאחר מותו:
* 1870: הקרן לדיור עובדים (Arbeiterwohnungsstiftung)
* 1877: קרן המלגות לתלמידי סמינר לכמרים (Seminaristen-Stipendien-Stiftung)
* 1881: קרן סופיה (Sophienstiftung)
* 1882: קרן אנונימית לבית החולים העירוני (Anonyme Stiftung für das städtische Krankenhaus), קרן לבית החולים למצורעים (Siechenhausstiftung) וקרן הפילנתרופ (Stiftung eines Menschenfreundes)
* 1884: קרן הפילנתרופ לבית היתומים (Stiftung eines Menschenfreundes für das Waisenhaus)

המוסד המשמעותי ביותר שהקים היה "קרן הפילנתרופ". טאוכניץ הוריש לקרן זו יותר מ-4 מיליון גולדמרק בצוואה שלו. את הקרן ניהלה העיר לייפציג והיה לה מעמד של אישיות משפטית החל משנת 1885. טאוכניץ רצה שבכסף ייעשה שימוש למטרות חבריות, וכתב כי אין לעשות בו שימוש למטרות כנסייתיות, למבני יוקרה או לתיאטראות.

קברו של טאוכניץ בבית העלמין הצפוני של לייפציג נבנה בשנת 1892 בעיצובו של הוגו ליכט. בשנת 1885 נקרא רחוב ברובע המוזיקה  של לייפציג על שם טאוכניץ .

## קישורים חיצוניים

קטגוריה:אנשי דת גרמנים
קטגוריה:גרמנים חברי הבונים החופשיים
קטגוריה:פטרוני אמנות
קטגוריה:מדפיסים
קטגוריה:נדבנים גרמנים
קטגוריה:מו"לים גרמנים
קטגוריה:גרמנים שנולדו ב-1798
קטגוריה:גרמנים שנפטרו ב-1884
הבחירות הכלליות בדנמרק 2019

**הבחירות הכלליות בדנמרק 2019** נערכו ב-5 ביוני 2019 בה נבחרו 179 חברי הפולקטינג, מתוכם 175 נבחרו מדנמרק, שניים מאיי פארו ושניים מגרינלנד. הבחירות התקיימו כעשרה ימים לאחר הבחירות לפרלמנט האירופי.

## רקע
בבחירות הכלליות שנערכו בשנת 2015 הגוש הפוליטי המכונה "הגוש הכחול" שהורכב מארבע מפלגות (ממפלגת העם הדנית, מפלגת השמאל, מפלגת העם השמרנית והברית הליברלית) זכה לרוב והרכיב קואליציה צרה המונה 80 חברים, כשבאותה העת באופוזיציה ישבו חברי "הגוש האדום" ואחרים עם 79 חברים.

בשנת 2016 הקים ראש הממשלה לארס לקה ראסמוסן ממשלה חדשה וצירף לקואליציה גם את ברית העם השמרנית.

## מערכת הבחירות
מתוך 179 חברי הפולקטינג נבחרים 175 חברים מתוך דנמרק עצמה, 2 נוספים מגיעים כנציגי איי פארו ועוד שניים כנציגי גרינלנד.

135 נציגים נבחרים בבחירות ישירות-יחסיות, 40 נציגים נוספים נבחרים בשיטה רשימתית עם אחוז חסימה העומד על 2% מכלל הקולות הכשרים.

## תוצאות הבחירות

## קישורים חיצוניים

## הערות שוליים

דנמרק
קטגוריה:בחירות פרלמנטריות בדנמרק
קטגוריה:2019 בדנמרק
יוסף בילבסקי

**יוסף (יוזק) בילבסקי** (1920 – 1 במאי 1943) היה חבר בארגון צבאי יהודי, וממפקדי הקרבות באזור המברשתנים במרד גטו ורשה.

## קורות חיים

בילבסקי נולד ב 1920 בלודז', למשפחה ציונית. למד בבית ספר מקצועי והצטיין בכישורים טכניים. נחשב כמי שיש לו "ידי זהב".

בנעוריו הצטרף לתנועת בית"ר ועם השנים עלה בשרשרת המנהיגות בתנועה. בשנת 1938 מונה לקצין מפקדת הקן של בית"ר בלודז'. הקן מנה בזמנו 700 בית"רים.

בתחילת מלחמת העולם השנייה עבר לוורשה ולחם לצד צבא פולין בעת פלישת גרמניה הנאצית לפולין. בתום הקרבות המשיך בפעילותו בבית"ר, והיה מראשוני החברים בארגון הצבאי היהודי.

לקח חלק פעיל בארגון והשתתף ברבות מן הפעולות, בין היתר חיסול בוגדים, רכש ואיסוף מידע. בנוסף היה אחראי לייצור נשק, רמונים ופצצות, וכן לפעולות הדרכה בשימוש בנשק.

בשנים 1942–1943 ניסה למצוא דרכי הצלה ליהודים בכיבוש הגרמני. יחד עם חברו לארגון, סאלק האזנשפרונג, נסע להונגריה. בנסיעתם השנייה הצליחו השניים להבריח 75 יהודים מפולין להונגריה וכמה מהם שרדו את השואה.

במרד גטו ורשה היה אחד ממפקדי יחידות הלחימה באזור המברשתנים, יחד עם חיים לופאטא ודוד שולמן. מטה מפקדת אצ"י במברשתנים היה בשביינטויארסקה 30, תחת פיקודו של סמואל לופט. בילבסקי נלחם באומץ וגבורה עד אשר המברשתנים עלו בלהבות. אז עבר לכיכר מורונבסקה והצטרף ללוחמי אצ"י בקרבות שם.

בשלהי המרד יצא עם קבוצת לוחמים לאוטבוצק וניסה לארגן שם לוחמה פרטיזנית, אך עד מהרה התגלתה הקבוצה וכותרה על ידי הצבא הגרמני. במקום התנהל קרב עקוב מדם, בסופו הוא נהרג.

## לקריאה נוספת
* יוסף בילבסקי, ארגון הפרטיזנים לוחמי המחתרות והגטאות.
* משה ארנס, "דגלים מעל הגטו", הוצאת ידיעות אחרונות, 2009.

## ביאורים

## הערות שוליים

קטגוריה:לוחמי ארגון צבאי יהודי
קטגוריה:לוחמי מרד גטו ורשה
קטגוריה:אנשי מחתרת שנספו בשואה
קטגוריה:לודז': אישים
קטגוריה:בוגרי בית"ר
קטגוריה:פולנים שנולדו ב-1920
קטגוריה:פולנים שנפטרו ב-1943
אבא ארך רגליים (סרט, 1955)

**אבא ארך רגליים** (באנגלית: **Daddy Long Legs**) הוא סרט מוזיקלי אמריקאי משנת 1954 בבימויו של ז'אן נגולסקו, עם פרד אסטר ולסלי קארון בתפקידים הראשיים.

התסריט מבוסס על רב המכר אבא ארך רגליים מאת ג'ין ובסטר (1912).

העיבוד הראשון לקולנוע היה סרט אילם עם מרי פיקפורד (1919), ואחר כך סרט עם ג'נט גיינור (1931) וסרט עם שירלי טמפל בשם "ראש מתולתל" (1935).

בסרט יש קטעי בלט בכוראוגרפיה של רולאן פטי. השירים לסרט נכתבו על ידי ג'וני מרסר. השיר "Something's Gotta Give" היה מועמד לפרס אוסקר לשיר המקורי הטוב ביותר.

הסרט היה מועמד גם לפרס אוסקר לעיצוב ההפקה הטוב ביותר ולפרס אוסקר לפסקול המקורי הטוב ביותר.

התסריט היה מועמד לפרס גילדת הכותבים של אמריקה.

## תקציר העלילה
ג'רביס פנדלטון השלישי (פרד אסטר) הוא מיליונר אמריקאי חובב ג'אז. הוא מגיע לצרפת ביחד עם מזכירו גריגס. בדרך נתקעת מכוניתם והוא מגיע לבית יתומים סמוך לבקשת עזרה. הוא מבחין בנערה המשחקת עם היתומים ודואגת להם. אם המוסד אומרת לו ששמה הוא ז'ולי אנדרה (לסלי קארון) וגם היא יתומה. היא בת 18 וג'רביס רוצה לאמץ אותה אבל ידידו השגריר אלק ויליאמסטון (לארי קיטינג) אומר שבגיל כזה לא נאה לאמץ אישה. ג'רביס משנה את תוכניתו - הוא יתמוך באופן אנונימי בחינוכה של ז'ולי בפנימייה פרטית יוקרתית לבנות, יזדהה בתור "ג'ון סמית'" והיא תכתוב לו מדי פעם על חוויותיה. ז'ולי שמחה למשמע התכנית אבל רוצה לדעת מי הנדבן. הילדים במוסד ראו רק את צלליתו והיא דומה לחרק ארך רגליים ומכאן כינתה אותו בשם זה במכתבים ששלחה לו.

ז'ולי מתאקלמת במהירות למרות קשיי השפה בעזרת חברותיה ובייחוד שותפתה לחדר, לינדה פנדלטון (טרי מור) שהיא ביתה של גרטרוד פנדלטון (קתרין ג'יבני), גיסתו של ג'רביס.

ג'רביס מקבל את המכתבים אבל לא עונה להם לזעמה של מזכירתו גב' פריצ'רד (תלמה ריטר). לאחר שנתיים היא "מכריחה" את ג'רביס לקרוא את המכתבים והוא נרגש ומבקש לראות את ז'ולי. הוא מגיע לנשף בפנימייה כדוד של לינדה פנדלטון ומופתע לראות את ז'ולי כאישה. הוא מבוגר מכל הסטודנטים אבל מפליא אותם בריקוד עם ז'ולי. חורה לו שז'ולי נמשכת לבחור צעיר בשם ג'ימי מקברייד (קלי בראון). ג'רביס שומע שהוא מובטל ומציע לו משרה במכרה בבוליוויה שבבעלותו.

הוא מזמין את ז'ולי ולינדה למלון בניו יורק אך רק ז'ולי מגיעה. במלון שוהה גם אלק, השגריר לשעבר. הוא מזמין לשיחה את ג'רביס ואומר לו שמעשיו חורגים מהמוסכם וכי הוא מבוגר ממנה ועליו לנתק את היחסים איתה ולהחזיר את ג'ימי.

לטקס הסיום מגיעה גב' פריצ'רד ואומרת שכעת הן נוסעות לניו יורק להכיר את "ג'ון סמית", "השומר הנדיב" שלה. היא מגיעה לביתו של ג'רביס שמשמש גם כמוזיאון ורואה את תמונתו הגדולה תלויה שם ומיד מבינה שהוא "השומר" שלה. כשג'רביס מציע לה נישואים היא מסכימה מיד.

## צוות השחקנים

## קישורים חיצוניים

* קדימון לאבא ארך רגליים, באתר יוטיוב
* Something's Gotta Give, באתר יוטיוב
* אבא ארך רגליים, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטים באנגלית
קטגוריה:סרטים מוזיקליים אמריקאיים
קטגוריה:סרטים אמריקאיים מבוססי ספרים
קטגוריה:סרטים רומנטיים
קטגוריה:סרטי קומדיה רומנטית
קטגוריה:סרטי פוקס המאה ה-20
קטגוריה:סרטים אמריקאיים משנת 1955
קטגוריה:סרטים המבוססים על רומנים אמריקאים